ഇന്ത്യന് ക്രിക്കറ്റ് ടീമിന് ഇനി പുതിയ ജേഴ്സി ഇന്ത്യന് ക്രിക്കറ്റ് ടീമിന്റെ പുതിയ ജേഴ്സി പുറത്തിറക്കി. ബിസിസിഐ സോഷ്യല് മീഡിയ പേജുകളിലൂടെയാണ് പുതിയ ജേഴ്സിയുടെ ചിത്രം പുറത്തുവിട്ടത്. ക്യാപ്റ്റന് വിരാട് കോലി, വൈസ് ക്യാപ്റ്റന് രോഹിത് ശര്മ, കെ.എല് രാഹുല്, രവീന്ദ്ര ജഡേജ, ജസ്പ്രീത് ബുംറ എന്നിവരാണ് പുതിയ ജേഴ്സിയില് പ്രത്യക്ഷപ്പെട്ടിരിക്കുന്നത്. Billion Cheers Jerseyഎന്നാണ് പുതിയ ജേഴ്സിക്ക് നല്കിയിരിക്കുന്ന പേര്. കടുംനീല നിറമാണ് ടീമിന്റെ പുതിയ ജേഴ്സിക്ക്. ടീമിന്റെ ഔദ്യോഗിക ജേഴ്സി സ്പോണ്സര്മാരായ എം.പി.എല് സ്പോര്ട്സ് ബുധനാഴ്ച പുത്തന് ജേഴ്സി പുറത്തിറക്കുമെന്ന് ബിസിസിഐ നേരത്തെ അറിയിച്ചിരുന്നു. ഒക്ടോബര് 18ന് ഇംഗ്ലണ്ടിനെതിരായ പരിശീലന മത്സരത്തില് ഇന്ത്യ ഈ പുതിയ ജേഴ്സി ധരിച്ച് കളിക്കാനിറങ്ങും.